Jack London var meget produktiv, og i løpet av sitt korte liv rakk han å skrive totalt 49 romaner og mange noveller. Som forfatter fikk han en enorm suksess. Forfatterskapet hans kan sies å ha to sider: dels fremmer han sterkt samfunnskritiske betraktninger, dels skildrer han villmarken. Det var villmarksskildringene som gjorde ham til en favoritt blant samtidige lesere.